Kallion kirkko
Kallion kirkko on harmaagraniittinen kirkkorakennus Kallion kaupunginosassa Helsingissä. Se on toinen Kallion seurakunnan kirkoista ja sen pääkirkko (toinen on Alppilan kirkko). Rakennuksen on suunnitellut arkkitehti Lars Sonck ja se edustaa kansallisromanttista tyyliä, jonka piirteitä on yhdistetty kansainvälisiin art nouveau -vaikutteisiin. Tyylille on ominaista perinteisten suomalaisten materiaalien käyttö, jykevä muotokieli sekä luonnosta haetut aiheet ja värit.
Keltinmäen kirkko
Keltinmäen kirkko on Jyväskylässä Keltinmäen kaupunginosan Keltinkeskuksessa sijaitseva, vuonna 1992 valmistunut evankelis-luterilainen kirkko. Sen on suunnitellut jyväskyläläinen arkkitehti Olavi Noronen.